ברווז מצויץ

ברווז מצויץ (שם מדעי: Lophonetta specularioides) הוא מין של ברווז טרופי המצוי באמריקה הדרומית והוא בעל ציצה לראשו. מין זה יחיד בסוג Lophonetta, אך בעבר שויך לסוג ברווז.

אורכו 50-60 ס"מ ומשקלו 0.9-1.1 ק"ג. הוא בעל נוצות חומות כהות על הראש, הכנפיים והזנב, הצוואר לבן ועל הבטן והחזה נוצות חומות בהירות ומנומרות בלבן. המקור ארוך ושחור והרגליים כחלחלות. שמו ניתן לו עקב הציצה האחורית, החומה בהירה, של עורפו. כמו לשאר הברווזים הזכר גדול מהנקבה מעט.

ברווזים אלה חיים במערב דרום אמריקה בצ'ילה, ארגנטינה, פרו ובוליביה. הם שוכנים בעיקר לחופי ימים וגם בערבות ובנהרות בהרי האנדים וניזונים בצלילה מחסרי חוליות ומאצות. הם מקננים בין עשבים גבוהים ומטילים 5-7 ביצים.

תת-מינים
לברווז זה 2 תת-מינים:
Lophonetta specularioides alticola (ברווז אנדים מצויץ)
Lophonetta specularioides specularioides (ברווז מצויץ פטגוני)

ראו גם
ברווז טבעתי
ברווז ברזילאי

קישורים חיצוניים

הערות שוליים 

בעלי חיים שתוארו ב-1828
טקסונים שתוארו בידי פיליפ פרקר קינג
ברווזים מצויים
עופות יחידים בסוגם
ארגנטינה: עופות